Document ID: 32007R1171

KOMISJONI MÄÄRUS (EÜ) nr 1171/2007,
5. oktoober 2007,
millega muudetakse määrust (EÜ) nr 2771/1999, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses sekkumisega või- ja kooreturul
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artiklit 10,
ning arvestades järgmist:
(1)
Komisjoni määruse (EÜ) nr 2771/1999 (2) II peatüki 5. jaos on sätestatud menetlus sekkumisvõi müügiks pakkumise teel. Artikliga 24 on ette nähtud, et pakkumistagatise osas täidetakse esmased nõuded või ülevõtmisega kõnealuse määruse artikli 24f lõikes 2 kehtestatud tähtaja jooksul. Artikli 24f lõikes 3 on osutatud või äraviimisele seoses tagatisest ilmajäämisega.
(2)
Tagatise vabastamist või sellest ilmajäämist käsitlevaid sätteid tuleb selgitada saadud kogemustele tuginedes. Eelkõige tuleb selgitada, et tagatisest ei jääda ilma, kui pakkumissumma on makstud. Lisaks tuleks ette näha kõnealuse eeskirja tagasiulatuv kohaldamine, et kahtluse korral oleks ettevõtjatel läbivaadatud eeskirjadest kasu.
(3)
Seepärast tuleks määrust (EÜ) nr 2771/1999 vastavalt muuta.
(4)
Käesoleva määrusega ette nähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2771/1999 muudetakse järgmiselt.
1.
Artikkel 24 asendatakse järgmisega.
„Artikkel 24
Artikli 23 lõike 3 punktis b sätestatud pakkumistagatise puhul tähendavad esmased nõuded määruse (EMÜ) nr 2220/85 artiklis 20 määratletud tähenduses seda, et pakkumised on jõus pärast käesoleva määruse artikli 22 lõikes 2 osutatud tähtaja möödumist ning et hind makstakse käesoleva määruse artikli 24f lõikes 2 sätestatud tähtaja jooksul.”
2.
Artiklisse 24e lisatakse järgmine lõige:
„3. Kui edukas pakkuja ei ole käesoleva artikli lõike 2 tingimust täitnud, jääb ta artikli 23 lõike 3 punktis b osutatud pakkumistagatisest ilma ja allesjäänud koguste müük tühistatakse, kui tegemist ei olnud vääramatu jõuga.”
3.
Artikli 24f lõike 3 teine lõik jäetakse välja.
Artikkel 2
Käeolev määrus jõustub selle avaldamise päeval Euroopa Liidu Teatajas.
Käesolevat määrust kohaldatakse asjaomaste ettevõtjate taotlusel selliste tagatiste suhtes, millest ei olda veel lõplikult ilma jäädud.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. oktoober 2007

Labels: 3
17